Diari Oficial de la Generalitat Valenciana


Sumari del DOGV 9934, del 11-09-2024 (2024/8808)

ANUNCI d'aprovació de les bases específiques que han de regir la convocatòria de les proves selectives per a proveir en propietat les places d'agent de la policia local incloses en l'oferta d'ocupació pública d'este ajuntament (expedient 1324054p - referència interna 004-0054/2023).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9934

Data del DOGV
:   11-09-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/8808

CVE
:   MQZD-C-1433-4929

Data del document
:   02-09-2024

Organisme emissor
:   Ajuntament de Tavernes de la Valldigna

Tipus de document
:   Anunci

Mitjançant el Decret 2832 de 30 d’agost de 2024, de la Regidoria Delegació de Personal, s’ha resolt el següent:

«Primer. Aprovar les següents bases específiques:

Bases específiques que han de regir les convocatòries de les proves selectives per a proveir en propietat les places d’agent de la policia local incloses en l’oferta d’ocupació pública d’este ajuntament (expedient 1324054P - referència interna 004-0054/2023).

*Primera. Objecte*

Estes bases específiques tenen per objecte desenvolupar les previsions fetes en les bases generals que han de regir les convocatòries dels processos per a la selecció de les places de policia local incloses en les distintes ofertes d’ocupació pública de l’Ajuntament de Tavernes de la Valldigna, aprovades mitjançant la Resolució número 2200 de 13 de juny de 2023 (BOPV de 20.07.2023 i DOGV de 07.07.2023), rectificades per Resolució número 702 de 27 de febrer de 2024 (BOPV de 08.03.2024 i DOGV de 03.04.2024), tal com consta a l’expedient número 1371805K – referència interna 004-0089/2023.

Principalment, l’objecte d’estes bases específiques és la regulació del procés selectiu per a la provisió en propietat de les places d’agent de la policia local incloses en l’oferta d’ocupació pública d’este Ajuntament, tot això sense perjudici de les possibles ampliacions o amortitzacions que es puguen produir fins a la finalització del corresponent procés selectiu. Així, es preveu en les bases específiques de la convocatòria incrementar les places a proveir amb les places vacants que es produïsquen fins a la finalització del procés de selecció per qualsevol dels motius prevists en la normativa vigent, o bé per incidències que es puguen produir. En eixe cas, per a la provisió de les noves vacants acumulades a les places inicialment contemplades a l’OOP, es seguiran i compliran les reserves i/o torns establits reglamentàriament, be afectant el torn de mobilitat, o si fa el cas, agregant-se les places vacants que s'hagen produït a les places convocades pel torn lliure segons es determina al quadre corresponent de l'annex I del Decret 179/2021, la qual cosa es formularà i concretarà en la proposta que en el seu moment emeta el Tribunal Qualificador, tal com es regula a l'article 9.2 de la mateixa norma.

Les característiques de les places actualment incloses en l’FDA 2540, 2023 i 2024 són les següents:

Denominació: agent de la policia local.

Naturalesa: personal funcionari.

Grup: C1 (article 76 TRLEBEP).

Escala: bàsica del cos de la policia local.

Subescala: serveis especials.

Classe: policia local.

Categoria: agent.

Nombre places vacants: 14 places (3 en QYX 1179 - BOP 31.05.2022; 10 en KCH 0507 - BOP 09.06.2023; 1 en UOG 7479 – BOP 24.04.2024).

Torn preferent de selecció:

– Torn de concurs de mobilitat: 5 places (1 en TKD 7114 i  4 en TVM 3391)

– Torn lliure: 9 places (2 en URN 9683; 6 en HRN 9215 i 1 en WSL 6577); en tot cas, el 30% de les places del torn lliure, en compliment del que disposa la disposició transitòria 7a de la Llei 17/2017 queden reservades per a proveir per dones.

Procediment de selecció:

– Concurs de mèrits per a les places del torn de mobilitat.

– Oposició i curs selectiu per a les places del torn lliure.

En compliment del Pla d’igualtat entre hòmens i dones dels empleats al servei d’este ajuntament, es declara esta convocatòria infrarepresentada a favor del sexe femení per haver-hi un percentatge inferior de dones en el nombre total del personal adscrit a este tipus de places en este Ajuntament.

Conseqüentment amb això, en cas d’empat en la puntuació final dels aspirants, tindrà preferència la persona del sexe femení. La resta de criteris de desempat establerts en les bases generals seran supletoris d’este anteriorment indicat.

Les places d’agent estan classificades en l’escala bàsica d’administració especial, subescala de servicis especials, classe policia local, categoria d’agent, grup de titulació C1, d’acord amb la titulació exigida per al seu ingrés.

Estan dotades amb les retribucions bàsiques del grup C1, i les complementàries que corresponguen de conformitat amb la legislació vigent i relació de llocs de treball vigent en cada moment en este ajuntament.

*Segona. Condicions dels aspirants*

Per a ser admesos a la realització de les proves selectives, els aspirants hauran de complir els requisits establerts en el Decret 179/2021, de 5 de novembre, del Consell, d’establiment de les bases i criteris generals per a la selecció, promoció i mobilitat en els cossos de policia local de la Comunitat Valenciana (DOGV 18.11.2021, i correcció d'errades DOGV 26.11.2021) en la data en què acabe el termini de presentació d’instàncies.

2.1. Torn de mobilitat

Els requisits establerts en l’article 20.1 del Decret 179/2021, el qual determina el següent:

«Per a participar en els concursos de mobilitat s'hauran de reunir els requisits següents, referits al dia en què finalitze el termini d'admissió de sol·licituds:

a) Ser personal funcionari de carrera d'administració especial de la categoria que es convoca, integrat en la subescala de serveis especials, classe policia local i els seus auxiliars, de qualsevol dels municipis de la Comunitat Valenciana.

b) Haver prestat serveis efectius en llocs ocupats en propietat durant almenys dos anys, com a personal funcionari de carrera amb la categoria des de la qual es concursa.

c) Que no haja sigut suspesa en les seues funcions ni inhabilitada per resolució ferma per a l'exercici de funcions públiques. Si es produeix la suspensió o la inhabilitació amb posterioritat a la resolució del concurs de mobilitat, per un procediment iniciat amb anterioritat a la data de convocatòria del concurs, s'entendran anul·lades totes les actuacions respecte de la persona aspirant.

d) Estar en possessió dels permisos de conducció de les classes B i A2, regulats en el Reglament general de conductors establit en el Reial decret 818/2009.

e) Haver estat en situació de servei actiu, almenys, durant el període d'un any immediatament anterior a la data de finalització del termini de presentació de les sol·licituds.»

2.2. Torn lliure

Els requisits establerts en l’article 5 del Decret 179/2021, el qual disposa:

«L'accés per torn lliure a la categoria d'agent de policia local es realitzarà per oposició, de conformitat amb el que s'estableix en l'article 55 de la Llei 17/1017, per a la qual cosa les persones aspirants hauran de reunir els requisits següents, referits al dia en què finalitze el termini d'admissió de sol·licituds:

a) Tindre la nacionalitat espanyola.

b) No trobar-se inhabilitat o inhabilitada per a l'exercici de funcions públiques per sentència ferma ni estar separat del servei de cap administració pública mitjançant un expedient disciplinari.

c) No tindre antecedents penals.

d) Estar en possessió del títol de batxiller o tècnic o, si és el cas, de la titulació equivalent, d'acord amb la legislació bàsica de l'Estat, o tindre complides les condicions per a obtindre'l en la data en què finalitze el termini de presentació d'instàncies.

e) Tindre, com a mínim, díhuit anys i no excedir, si és el cas, l'edat màxima de jubilació forçosa.

f) Comprometre's, per mitjà d'una declaració responsable, a portar armes de foc i, si és necessari, a utilitzar-les.

g) Estar en possessió dels permisos de conducció de les classes B i A2, que regula el Reglament general de conductors (Reial decret 818/2009, de 8 de maig).

h) No patir cap malaltia o defecte físic que impedisca l'acompliment de les funcions, d'acord amb els quadres d'exclusions mèdiques establits en l'annex II d'aquest decret.

i) Tindre una alçada mínima d'1,65 metres per als homes i 1,58 metres per a les dones.»

*Tercera. Procediment de selecció*

L’Ajuntament resoldrà els procediments corresponents: primerament, el torn de mobilitat, i, finalment, el torn lliure. Les places no cobertes pel torn de mobilitat o la possible ampliació de places s’acumularan, en cada moment, seguint les reserves i torns establertes reglamentàriament a l'annex I del Decret 179/2021 (DOGV 18.11.2021, i correcció d'errades DOGV 26.11.2021).

A) Torn de mobilitat

Les proves per a la selecció dels aspirants del torn de mobilitat s’ajustaran a les normes següents:

Abans de començar la valoració dels mèrits aportats, es practicaran als aspirants les següents proves:

Proves prèvies al concurs:

– Prova psicomèdica (obligatòria i eliminatòria)

Tant l’exercici psicotècnic com el de reconeixement mèdic seran obligatoris i eliminatoris, amb la qualificació d’apte o no apte, i s’ajustarà a l’article 20.2 del Decret 179/2021 (DOGV 18.11.2021, i correcció d'errades DOGV 26.11.2021) i consistirà en un test que avaluarà l'àrea de personalitat corresponent a l'estabilitat emocional.

Abans de la prova de reconeixement mèdic, es realitzarà i avaluarà primer la prova psicotècnica.

1r) La prova psicotècnica es realitzarà sobre la base del que s'estableix en l'annex IV del Decret 179/2021 (correcció d'errades DOGV 26.11.2021).

2n) La prova de reconeixement mèdic s'ajustarà al que es disposa en l'annex II, apartats B i C del Decret 179/2021.

– Entrevista (potestativa i no eliminatòria).

El tribunal, si ho considera convenient, podrà fer una entrevista als aspirants per a aclarir aspectes relatius a l’experiència i als mèrits aportats, tal com determina l’article 20.3 del Decret 179/2021 (DOGV 18.11.2021, i correcció d'errades DOGV 26.11.2021).

Concurs de mèrits:

Una vegada realitzades les proves prèvies, el concurs es realitzarà de conformitat amb l’article 21 del Decret 179/2021 (DOGV 18.11.2021, i correcció d'errades DOGV 26.11.2021).

Aquesta prova o exercici s'ajustarà als barems establerts en l'annex VII del Decret 179/2021 (correcció d'errades DOGV 26.11.2021)

B) Torn lliure; oposició i curs selectiu.

Oposició:

Les proves d’accés de l’oposició es realitzaran segons les fases, exercicis, proves i ordre establert en l’article 6 i apartat A.1 de l’annex III del Decret 179/2021 (DOGV 18.11.2021, i correcció d'errades DOGV 26.11.2021).

Segons disposa l'article 6 del Decret 179/2021, les proves d'accés a l'escala bàsica del personal funcionari dels cossos de policia local de la Comunitat Valenciana constaran de les fases i els exercicis següents, que s'hauran de realitzar d'acord amb l'ordre següent:

Primera prova o exercici:

(Segons estableix l'article 6.1.a), annex V i annex VIII del Decret 179/2021) Proves d'aptitud física. En primer lloc, es realitzarà la comprovació del requisit d'alçada, assenyalat en l'article anterior. Així mateix, s'aportarà un certificat mèdic oficial el model del qual està previst en l'annex VIII, en el qual es faça constar expressament la seua capacitat per a concórrer a les proves físiques exigides per a l'accés a la categoria d'agent, que tindrà una validesa de noranta dies des de la data d'expedició. La falta de presentació d'aquest certificat mèdic exclourà les persones aspirants del procés de selecció. Els exercicis físics es realitzaran sota l'exclusiva responsabilitat individual de les persones que hi prenguen part. Les persones aspirants que hi participen s'hi hauran de presentar amb la indumentària esportiva adequada. L'exercici serà de caràcter obligatori i eliminatori. La qualificació serà d'Apte/No apte.

Aquesta prova o exercici es realitzarà de conformitat a les proves d'aptitud física establertes a l'annex V del Decret 179/2021 (correcció d'errades publicada al DOGV 26.11.2021).

Segona prova o exercici:

(Segons estableix l'article 6.1.a), annex IV del Decret 179/2021) Prova d'aptitud psicotècnica, que constarà d'un test que avaluarà les àrees i els dominis de personalitat general i laboral, directament relacionada amb el perfil del lloc convocat i podrà ser utilitzada instrumentalment en proves posteriors del procés selectiu. Aquest exercici serà de caràcter obligatori i eliminatori. La qualificació serà d'apte/no apte.

Aquesta prova o exercici es realitzarà de conformitat amb el que s'estableix al respecte en l'annex IV del Decret 179/2021 (DOGV 26.11.2021).

Tercera prova o exercici:

(Segons estableix l'article 6.1.c) del Decret 179/2021) Exercici escrit de preguntes amb respostes alternatives sobre els programes o temaris que s'establisquen per a aquesta categoria. La qualificació d'aquest exercici serà de 0 a 50 punts i caldrà obtindre un mínim de 25 punts per a superar-lo. Aquest exercici serà de caràcter obligatori i eliminatori.

Aquesta prova o exercici es realitzarà de conformitat amb el que s'estableix al respecte en l'apartat A.1. de l'annex III del Decret 179/2021 (DOGV 28.11.2021).

Quarta prova o exercici:

(Segons estableix l'article 6.1.d) del Decret 179/2021) Exercici pràctic sobre els programes o temaris que s'establisquen per a aquesta categoria. La qualificació d'aquest exercici serà de 0 a 50 punts i caldrà obtindre un mínim de 25 punts per a superar-lo. Aquest exercici serà de caràcter obligatori i eliminatori.

Aquesta prova o exercici es realitzarà de conformitat amb el que s'estableix al respecte en l'apartat A.1.5 de l'annex III del Decret 179/2021 (DOGV 28.11.2021) determina el següent:

«A.1.5. L'exercici pràctic consistirà a contestar una sèrie de preguntes sobre el plantejament d'un cas sobre el temari recollit en l'apartat 2 d'aquest annex, amb una duració d'una hora, que fixarà el tribunal abans de la realització de l'exercici. Es valorarà especialment el coneixement de la normativa aplicable, i la capacitat de relacionar pràcticament el cas plantejat amb el contingut teòric del temari assenyalat en l'apartat següent.»

Cinquena prova o exercici:

(Segons estableix l'article 6.1.e) del Decret 179/2021) Entrevista personal semiestructurada, objectiva i desenvolupada sota un guió estandarditzat. La qualificació d'aquest exercici serà d'Apte/No apte, segons es descriu en l'annex VI. Aquest exercici serà de caràcter obligatori i eliminatori.

Tal com disposa la disposició transitòria segona del Decret 179/2021, aquesta prova no es realitzarà si en el moment d'execució del procés de selecció no està desplegada per una ordre.

Aquesta prova o exercici es realitzarà de conformitat amb el que s'estableix al respecte en l'annex VI del Decret 179/2021 (DOGV 26.11.2021).

Sisena prova o exercici:

(Segons estableix l'article 6.1.f) del Decret 179/2021) Exercici sobre el coneixement del valencià en els municipis de predomini lingüístic valencià, que serà obligatori, però no eliminatori. La puntuació màxima per a aquest exercici serà de 4 punts.

Aquest exercici es realitzarà de conformitat amb el que s'estableix al respecte en l'apartat A.1.6 de l'annex III del Decret 179/2021 (DOGV 28.11.2021) determina el següent:

A.1.6. L'exercici de valencià consistirà a traduir, del valencià al castellà i viceversa, un text proposat pel tribunal, en un temps màxim de 30 minuts. Puntuarà el 50 % dels punts per a cada traducció.

Setena prova o exercici:

(Segons estableix l'article 6.1.f) del Decret 179/2021) Reconeixement mèdic, d'acord amb el quadre d'exclusions mèdiques establit en l'annex II, apartat A. El reconeixement mèdic serà de caràcter obligatori i eliminatori. La qualificació serà d'apte/no apte.»

Aquesta prova o exercici es realitzarà de conformitat amb el que s'estableix al respecte en l'annex II, apartat A, del Decret 179/2021 (DOGV 26.11.2021).

Curs selectiu:

El curs selectiu es realitzarà en els termes que regulen els articles 9, 10 i 11 del Decret 179/2021 (DOGV 18.11.2021, i correcció d'errades DOGV 26.11.2021).

Quarta. Temari

El temari d’accés a les places d’agent de policia local és el que determina l’apartat A.2 de l’annex III del Decret 179/2021 (DOGV 18.11.2021, i correcció d'errades DOGV 26.11.2021).

*Segon*

Remetre i publicar l’anunci d’estes bases en el butlletí oficial de la província i en el *Diari Oficial de la Generalitat Valenciana*.

*Tercer*

Publicar el text íntegre de les bases i el text de les referències als articles i annexos del Decret 179/2021 en el tauler d’edictes municipal i en la pàgina web [www.tavernes.es](http://www.tavernes.es)  per a millor referència dels possibles aspirants interessats.»

La qual cosa es fa pública per al coneixement general.

  

Tavernes De La Valldigna, 2 de setembre de 2024

Valentín Vercher Manclús

Cap de Recursos Humans i Gestió de Personal